Úradný vestník L 088 , 05/04/1996 S. 0003 - 0004



Nariadenie Komisie (ES) č. 618/96 z 3. apríla 1996 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 586/96 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatrieďovania tovaru uvedeného do prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo sčasti založená, alebo ktorá do nej dopĺňa ďalšie členenie a ktorá sa zavádza osobitnými ustanoveniami spoločenstva so zreteľom na uplatňovanie sadzobných a iných opatrení týkajúcich sa obchodovania s tovarom; keďže, podľa uvedených všeobecných pravidiel sa tovar opísaný v stĺpci 1 tabuľky, ktorá tvorí prílohu k tomuto nariadeniu, musí zatriediť do príslušných číselných znakov KN uvedených v stĺpci 2, na základe odôvodnení uvedených v stĺpci 3; keďže je žiaduce, aby držiteľ mohol počas obdobia 3 mesiacov naďalej používať záväzné sadzobné informácie o zatrieďovaní tovaru do kombinovanej nomenklatúry vydané colnými orgánmi členských štátov, ktoré nie sú v súlade s týmto nariadením, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3]; keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 danej tabuľky. Článok 2 Záväzné sadzobné informácie vydané colnými orgánmi členských štátov, ktoré nie sú v súlade s týmto nariadením, sa môžu naďalej používať podľa ustanovení článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. apríla 1996 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 84, 3.4.1996, s. 18. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatriedenie Číselný znak KN | Odôvodnenie | (1) | (2) | (3) | 1.Mesačník o astrológii z jedného papiera v kotúči s rozmermi 79 mm x 505 mm, na oboch stranách potlačený, obsahujúci horoskopy (na mesiac a na deň) a šťastné čísla pre hazardné hry, tiež ilustrovaný.Časopis v kotúči je chránený obalom z priesvitného plastu.Každý mesiac sa štyri takéto časopisy s rovnakým znením textov, ilustráciami a farbou predkladajú na predaj vo farebne potlačenom a ilustrovanom prezentačnom obale z lepenky, na ktorom je uvedený mesiac. Prezentačný obal je rozdelený na dvanásť okienok, každé pre jedno znamenie horoskopu. | 49029030 | Zatriedenie je určené ustanoveniami všeobecných pravidiel 1 a 6 interpretácie kombinovanej nomenklatúry a znením číselných znakov KN 4902, 490290 a 49029030. | 2.Detská obrázková kniha (30 cm x 40 cm) vyrobená zo štyroch stránok z lepenky a ilustrovaná obrázkami s vianočnou tématikou.Na vnútorných stranách sú farebné vianočné obrázky a na každej druhej strane sú noty pre hudbu a vokály.Na poslednej strane (ktorá slúži ako obal), s hrúbkou 1 cm, sa vpredu nachádza ilustrácia vianočného stromčeka, ozdobeného pestrofarebnými ozdobami so žiarovkami.Na tejto strane je aj mikroreproduktor a elektronický modul, ktorý po stlačení tlačidla, spustí melódiu a rozsvieti žiarovky | 49030000 | Zatriedenie je určené ustanoveniami všeobecných pravidiel 1 a 3 písm. b) interpretácie kombinovanej nomenklatúry, poznámkou 6 ku kapitole 49 a znením číselného znaku 49030000. | 3.Hudobné mobily pre deti, rozmontované, skladajúce sa zo:závesu s upínacími svorkami z plastu,hudobnej skrinky s motorčekom na naťahovanie na pružinu,mobilu pozostávajúceho z dvoch prekrížených ramien z plastu, na ktorých koncoch a v strede sú niťou pripevnené postavičky plyšových zvieratiek (zajačikov, kačičiek, žiab) z textilných materiálov, oblečených do ľudských šiat.Pri natiahnutí hudobná skrinka vydáva melódiu a otáča mobil. | 95035000 | Zatriedenie je určené ustanoveniami všeobecných pravidiel 1, 2 písm. a), 3 písm. b) a 6 interpretácie kombinovanej nomenklatúry a znením číselných znakov KN 9503 a 95035000. Výrobok je určený na zábavu malých detí, a to najmä kvôli hudobnej skrinke | --------------------------------------------------